Gerningsmanden truede ekspedienten med en kniv og fik udleveret 1000 kroner. Røveren forlod derefter tankstationen til fods i retning af krydset Gammelvej og Hegedalsvej, oplyser vicekriminalinspektør Frederik Møller ved Nordjyllands Politi i Hobro. Gerningsmanden beskrives til at være mellem 18 og 20 år, bleg i ansigtet med markeret kindben. Ved røveriet var han iført en mørk sweatshirt, mørke diesel bukser med noget lyst ved knæet og bar desuden kasket. Politiet hører gerne fra folk som har oplysninger angående røveriet. De kan kontaktes på 96 57 14 48.

Opsummering:
Kvart over ni i går aftes blev Hydro Texaco på Hostrupvej i Hobro udsat for røveri. Udbyttet blev på 1000 kroner.